CELEX: 32017D0290
Language: et
Date: 2017-02-17 00:00:00
Title: Nõukogu rakendusotsus (EL) 2017/290, 17. veebruar 2017, millega muudetakse otsust 2009/935/JSK seoses nende kolmandate riikide ja organisatsioonide loeteluga, kellega Europol sõlmib kokkulepped

18.2.2017   
            
            
               ET
            
            
               Euroopa Liidu Teataja
            
            
               L 42/17
            
         NÕUKOGU RAKENDUSOTSUS (EL) 2017/290,
   17. veebruar 2017,
   millega muudetakse otsust 2009/935/JSK seoses nende kolmandate riikide ja organisatsioonide loeteluga, kellega Europol sõlmib kokkulepped
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 6. aprilli 2009. aasta otsust 2009/371/JSK, millega asutatakse Euroopa Politseiamet (Europol), (1) eriti selle artikli 26 lõike 1 punkti a,
   võttes arvesse nõukogu 30. novembri 2009. aasta otsust 2009/934/JSK, millega võetakse vastu rakenduseeskirjad, millega reguleeritakse Europoli suhteid partneritega, sealhulgas isikuandmete ja salastatud teabe vahetamist, (2) eriti selle artikleid 5 ja 6,
   võttes arvesse Euroopa Parlamendi arvamust (3)
   
   ning arvestades järgmist:
   
               (1)
            
            
               Nõukogu võttis 30. novembril 2009. aastal vastu otsuse 2009/935/JSK (4).
            
         
               (2)
            
            
               Otsuse 2009/371/JSK artikli 26 lõike 1 punktiga a antakse nõukogule rakendusvolitused määrata kindlaks nende kolmandate riikide ja organisatsioonide loetelu, kellega Europol sõlmib kokkulepped. Otsuste 2009/371/JSK ja 2009/935/JSK kohaselt esitatakse kõnealune loetelu otsuse 2009/935/JSK lisas.
            
         
               (3)
            
            
               Europoli haldusnõukogu ülesandeks on loetelu vajaduse korral läbi vaadata ja otsustada, kas esitada nõukogule selle muutmise ettepanek.
            
         
               (4)
            
            
               Alates 1. maist 2017 kohaldatakse Euroopa Parlamendi ja nõukogu määrust (EL) 2016/794 (5) (edaspidi „Europoli määrus“). Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) kohaselt ei ole Europoli määrus Taani suhtes siduv ega kohaldatav. Seetõttu käsitatakse Taanit alates 1. maist 2017 Europoli suhtes kolmanda riigina.
            
         
               (5)
            
            
               Arvestades tähtsust, mida kõik pooled omistavad kahte või enamat liikmesriiki puudutava raske kuritegevuse, terrorismi ja liidu poliitikavaldkondades hõlmatud ühist huvi kahjustavate kuriteoliikide tõkestamisele ja nende vastasele võitlusele, on oluline tagada Europoli ja Taani vaheline koostöö peamistes küsimustes, et suurendada liidu suutlikkust tulla toime julgeolekuohtudega.
            
         
               (6)
            
            
               Kooskõlas Europoli määruse artikli 25 lõike 1 punktiga c võib Europoli ja kolmanda riigi vahel enne 1. maid 2017 kooskõlas otsuse 2009/371/JSK artikliga 23 sõlmitud koostööleping, mis võimaldab isikuandmeid vahetada, olla alus isikuandmete edastamiseks Europolilt kolmandale riigile, kui selline edastamine on vajalik Europoli ülesannete täitmiseks.
            
         
               (7)
            
            
               Europoli haldusnõukogu otsustas 20. detsembril 2016 soovitada nõukogul lisada Taani kõnealusesse loetellu, tuues välja operatiivse vajaduse sõlmida Taaniga koostööleping.
            
         
               (8)
            
            
               Selleks et vältida operatiivtegevuse katkestust 1. maist 2017, kui Taani enam ei osale Europoli tegevuses liikmesriigina, on väga oluline, et Europol algataks viivitamata menetluse koostöölepingu sõlmimiseks Taani kui kolmanda riigiga.
            
         
               (9)
            
            
               Otsus 2009/371/JSK on Taani jaoks siduv ning seepärast osaleb ta käesoleva, otsuse 2009/371/JSK rakendamist käsitleva otsuse vastuvõtmisel ja kohaldamisel.
            
         
               (10)
            
            
               Otsus 2009/371/JSK on Ühendkuningriigi ja Iirimaa jaoks siduv ning seepärast osalevad nad käesoleva, otsuse 2009/371/JSK rakendamist käsitleva otsuse vastuvõtmisel ja kohaldamisel.
            
         
               (11)
            
            
               Otsust 2009/935/JSK tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2009/935/JSK lisa punkti 1 lisatakse järgmine kanne:
   
               „—
            
            
               Taani“.
            
         Artikkel 2
   Käesolev otsus jõustub selle vastuvõtmise päeval.
   See avaldatakse Euroopa Liidu Teatajas.
   
      Brüssel, 17. veebruar 2017
      
         
            Nõukogu nimel
         
         
            eesistuja
         
         E. BARTOLO
      
   
   
      (1)  ELT L 121, 15.5.2009, lk 37.
   
      (2)  ELT L 325, 11.12.2009, lk 6.
   
      (3)  14. veebruari 2017. aasta arvamus (Euroopa Liidu Teatajas seni avaldamata).
   
      (4)  Nõukogu 30. novembri 2009. aasta otsus 2009/935/JSK, millega määratakse kindlaks nende kolmandate riikide ja organisatsioonide loetelu, kellega Europol sõlmib kokkulepped (ELT L 325, 11.12.2009, lk 12).
   
      (5)  Euroopa Parlamendi ja nõukogu 11. mai 2016. aasta määrus (EL) 2016/794, mis käsitleb Euroopa Liidu Õiguskaitsekoostöö Ametit (Europol) ning millega asendatakse ja tunnistatakse kehtetuks nõukogu otsused 2009/371/JSK, 2009/934/JSK, 2009/935/JSK, 2009/936/JSK ja 2009/968/JSK (ELT L 135, 24.5.2016, lk 53).